জাতীগী লোন হন্দোকপা মিশন (এন.তি.এম.)গী ৱাখল্লোন অসি ভারতকী প্রধান মন্ত্রী ডা. মনমোহন সিংহদগী শাফোঙলকখিবনি৷ অরুবা হীরম কয়াদা লৌশিং-জ্ঞান তানশিনবা হেনগতহন্নবগীদমক অমসুং মহৈ-মশিং তম্বদা মীয়াম্না লৌরিবা থৌদাংবু পাকথোক-চাউথোকহনবগা লোয়ননা লেপ্তনা মহৈ-মশিং তমশিন্নবগীদমক হন্দোক্লবা মচাকশিংবু য়াম্না লায়না ফংহনবসি কয়ামুক মরুওইবগে হায়বা ৱাফমদু মহাক্না নেশনেল নোলেজ কমিসন (এন.কে.সি.)গী অহানবা মীফমদা ফোঙদোকখি৷ শ্রী শাম পিত্রোদানা সভাপতি ওইখিবা মীফম অদুনা হায়রিবা ৱাফম অদুবু লৌশিনবগা লোয়ননা ভারততা মহৈ-মশিং তম্বগী লমদা হন্দোকপগী মরুওইবা অদু হেনগতহন্নবগীদমক তোঙানবা মহৈলোয়শঙ নতত্রগা মিশন অমা খূদক্তা লিংখতনবগী তঙাইফদবা অদু ফাওখি৷